
	Comment by Ingrid Alida Klyve: Denne samarbeidsavtalen er beregnet for forskningsprosjekter finansiert av Norges Forskningsråd, og hvor det skal inngås en samarbeidsavtale mellom en prosjektansvarlig og flere samarbeidspartnere. 

Dersom det kun er én samarbeidspartner, må samarbeidsavtalen justeres i tråd med dette.  

Det anbefales ikke å inngå separate (bilaterale) samarbeidsavtaler med de enkelte samarbeidspartnerne dersom samarbeidet involverer flere samarbeidspartnere. 
SAMARBEIDSAVTALE

Mellom

«Prosjektansvarlig»:
Universitetet i Agder, Fakultetet for [fyll inn fakultet]
Universitetsveien 25A
4630 Kristiansand S
Org. nr: 970 546 200

og

«Samarbeidspartnere»:

[Fyll inn navn på Samarbeidspartner, evt. også fakultet]
[fyll inn adresse]
Org.nr.: [Fyll inn organisasjonsnummer]

[Fyll inn navn på Samarbeidspartner, evt. også fakultet]
[fyll inn adresse]
Org.nr.: [Fyll inn organisasjonsnummer]

[Fyll inn navn på Samarbeidspartner, evt. også fakultet]
[fyll inn adresse]
Org.nr.: [Fyll inn organisasjonsnummer]

 som samlet refereres til som «Partene», eller enkeltvis som «Part».

















Formål og omfang
Prosjektansvarlig har på Partenes vegne fått tilsagn om støtte fra Norges Forskningsråd («Forskningsrådet») for å gjennomføre følgende forskningsprosjekt: 

[Fyll inn navn på forskningsprosjektet], med prosjektnummer [fyll inn prosjektnummer], heretter omtalt som «Prosjektet».

I forbindelse med tilsagnet har Prosjektansvarlig og Forskningsrådet inngått en avtale, heretter kalt «FoU-kontrakten», inntatt som vedlegg 1 til denne Samarbeidsavtalen. FoU-kontrakten består av en avtaletekst, Forskningsrådets generelle vilkår, prosjektbeskrivelsen og eventuelle avtalte tilleggsdokumenter. FoU-kontrakten skal gjelde tilsvarende i forholdet mellom Prosjektansvarlig og Samarbeidspartnerne. 

Ved eventuell motstrid mellom FoU-kontrakten og denne Samarbeidsavtalen, skal FoU-kontrakten ha forrang.

Forskningsrådet gis gjennom inngåelsen av denne Samarbeidsavtalen en rett til å utøve Prosjektansvarliges rettigheter mot Samarbeidspartneren etter Samarbeidsavtalen så langt det er nødvendig for utøvelsen av Forskningsrådets rettigheter etter FoU-kontrakten.

Ord skrevet med stor forbokstav er definert i Forskningsrådets generelle vilkår eller fortløpende i denne Samarbeidsavtalen. 
[bookmark: _Ref98860988]
Varighet og opphør
Samarbeidsavtalen gjelder fra det tidspunktet alle Partene har signert den, og varer frem til Prosjektet er ferdigstilt og Partene har oppfylt alle sine forpliktelser i henhold til Samarbeidsavtalen og FoU-kontrakten («Prosjektperioden»). 

Deretter opphører Samarbeidsavtalen automatisk med unntak av punkt 7 prosjektbakgrunn, punkt 8 prosjektresultater, punkt 9 konfidensialitet, punkt 10 offentliggjøring, punkt 11 ansvar for skade og tap samt punkt 13 lovvalg og verneting, som fortsetter å gjelde også etter at Samarbeidsavtalen opphører.

Partene kan også ved skriftlig enighet avvikle Samarbeidsavtalen før Prosjektperiodens utløp. 

Partenes bidrag til prosjektet
Prosjektansvarlig har et overordnet og koordinerende ansvar for den praktiske gjennomføringen av Prosjektet og et oppfølgingsansvar overfor Forskningsrådet. 

Partene har et felles ansvar overfor hverandre for gjennomføringen av Prosjektet og oppnåelsen av resultatene som framgår av FoU-kontrakten og den tilhørende prosjektbeskrivelsen. 

Prosjektansvarliges kontaktperson for Prosjektet er ​[fyll inn navn og kontaktinformasjon]​. 

[Alternativ 1:

Partene skal bidra til Prosjektet på følgende måter:

	Part
	Beskrivelse av bidrag

	
Prosjektansvarlig

	
[Beskriv bidragene, resultatansvar, milepæler osv. Beskrivelsen må samsvare med Prosjektbeskrivelsen]

	
[Fyll inn navn på Samarbeidsparter]

	

	
[Fyll inn navn på Samarbeidsparter]

	



[Alternativ 2:	Comment by Ingrid Alida Klyve: Dette alternativet kan benyttes dersom prosjektbeskrivelsen i tilstrekkelig grad beskriver partenes bidrag. 

Partenes bidrag fremgår av prosjektbeskrivelsen.] 

Samarbeidspartene stiller følgende faglige ressurser til rådighet for Prosjektet i Prosjektperioden:

	Samarbeidspartner
	Navn
	Omfang av deltakelse:	Comment by Ingrid Alida Klyve: Dersom denne kolonnen tas bort, bør man forsikre seg om at budsjettet gir tilstrekkelig informasjon om hvor mye arbeidstid hver Part skal bruke på Prosjektet. 

	
[Fyll inn navn på Samarbeidsparter]


	
[Fyll inn navn på kontakt- og ressursperson]
	
[Angi omfang, eks. antall timer eller stillingsprosent, og periode. Eks: «25% stilling i hele Prosjektperioden».]

	
[Fyll inn navn på Samarbeidsparter]

	
	

	
[Fyll inn navn på Samarbeidsparter]

	
	

	
[Fyll inn navn på Samarbeidsparter]

	
	



Personene angitt ovenfor fungerer også som Samarbeidspartenes kontaktpersoner i Prosjektet. Samarbeidspartnerne skal finne egnede erstattere for eget personale som eventuelt må forlate Prosjektet underveis.

Hver Part har personal- og økonomiansvar for personalet Parten stiller til Prosjektets rådighet. Partene skal veilede og følge opp arbeidet som eget personale gjør i Prosjektet, og samarbeide med hverandre om den nærmere tilretteleggingen, utførelsen og oppfølgingen av samarbeidet.

Hver Part plikter å sikre at de som utfører arbeid i Prosjektet på deres vegne respekterer bestemmelsene i denne Samarbeidsavtalen. Hver Part skal påse at de overtar rettighetene til Prosjektresultatene fra de som utfører arbeid i Prosjektet på deres vegne, og skal inngå egne avtaler om dette der det er nødvendig. 

[bookmark: _Ref98861554]Økonomi og utbetaling	Comment by Ingrid Alida Klyve: Dette punktet må gjennomgås og godkjennes av prosjektøkonom. 

Avklar at den løsningen som velges er i forenelig med FoU-kontrakten. 
Prosjektansvarlig mottar og administrerer Forskningsrådets økonomiske bidrag til Prosjektet som totalt utgjør kr [fyll inn totalbeløp],-. Prosjektansvarlig utbetaler Samarbeidspartnernes andel av støtten fra Forskningsrådet i tråd med FoU-kontrakten, og budsjett og finansieringsplan (vedlegg 2). 

Samarbeidspartnerne får kun dekket sine faktiske og berettigede kostnader i Prosjektet. Samarbeidspartnerne må kunne fremvise nødvendig dokumentasjon på egne kostnader på forespørsel fra Prosjektansvarlig eller Forskningsrådet.

Utbetaling forutsetter at det er inngått Samarbeidsavtale mellom Partene, og at Samarbeidspartnerne opprettholder avtalt framdrift i Prosjektet.

En Samarbeidspartner som bruker mindre enn sin tildelte andel av prosjektmidlene, vil kun få utbetalt for sine faktiske og støtteberettigede kostnader i henhold til Samarbeidsavtalen. En Samarbeidspartner som bruker mer enn sin tildelte andel av prosjektstøtten, vil kun få utbetalt de faktiske og støtteberettigede kostnadene opp til det beløpet som tilsvarer den tildelte andelen av prosjektstøtten.

Betalinger skal anses å være foretatt på den datoen Prosjektansvarliges konto debiteres. Prosjektansvarlig skal foreta alle innbetalinger i norske kroner (NOK). 	Comment by Ingrid Alida Klyve: Dersom Partene velger å benytte en annen valuta, må dette avklares med prosjektøkonom som følge av betydningen dette potensielt kan ha for valutarisikoen og potensielle merkostnader. 

UiA skal normalt ikke akseptere å være ansvarlig for valutarisikoen i prosjekter hvor UiA er prosjektansvarlig. 

   Bruk av underleverandør 
En Part kan ved skriftlig forhåndsgodkjennelse av Prosjektansvarlig, overlate mindre deler av sitt arbeid til en underleverandør.
Parten forblir fullt ut ansvarlig for underleverandørens handlinger og leveranser som om de var Partens egne, og beholder dermed ansvaret for at bestemmelsene i denne samarbeidsavtalen blir ivaretatt.
eierskap til innkjøpt Utstyr
Utstyr som kjøpes inn for Prosjektets midler blir Prosjektansvarliges eiendom med mindre noe annet er skriftlig avtalt. Utstyret skal stilles til Samarbeidspartnerens disposisjon dersom dette er nødvendig for deres bidrag til Prosjektet.
[bookmark: _Ref98861017][bookmark: Prosjektbakgrunn]Prosjektbakgrunn
Hver Part beholder alle rettighetene til Prosjektbakgrunnen som Parten bringer inn i Prosjektet. Prosjektbakgrunn som inngår i Prosjektet fra oppstart, fremgår av vedlegg 3. 
Hver Part kan bringe inn Prosjektbakgrunn underveis i Prosjektet dersom dette godkjennes av Prosjektansvarlig.

Ethvert resultat fra prosjektarbeidet som etter denne bestemmelsen ikke utgjør Prosjektbakgrunn, og som ikke i fellesskap vurderes som Prosjektbakgrunn, skal anses for å utgjøre Prosjektresultater.

Partene skal, så lenge Prosjektet pågår, ha vederlagsfri bruksrett til hverandres Prosjektbakgrunn i den grad dette er nødvendig for å gjennomføre eget arbeid i Prosjektet.

Bruksrett til en annen Parts Prosjektbakgrunn som er nødvendig for kommersiell utnyttelse av egne resultater frembrakt i Prosjektet, skal gis på rimelige og rettferdige vilkår. Bruksrett til annen Parts Prosjektbakgrunn kan forespørres opp til 12 måneder etter utløpet av Prosjektperioden.

Øvrig bruk av en annen Parts Prosjektbakgrunn kan avtales direkte mellom Parten(e) som eier Prosjektbakgrunnen og Parten(e) som ønsker bruksrett.

Tilgangsrettigheter til Prosjektbakgrunn gis på ikke-eksklusivt grunnlag. Tilgang til Prosjektbakgrunn inkluderer ikke rett til viderelisensiering av rettighetene, med mindre annet er særskilt avtalt. 

[bookmark: _Ref98861026][bookmark: Prosjektresultater]Prosjektresultater
Hver Part eier selv Prosjektresultatene som frambringes av Parten selv, dennes ansatte og eventuelle underleverandører.

Dersom to eller flere Parter i fellesskap har frembragt et Prosjektresultat som verken rettslig eller faktisk kan brytes ned til adskilte resultater, skal disse Partene eie Prosjektresultatet sammen, og inngå en sameieavtale for å regulere rettighetene og pliktene forbundet med Prosjektresultatet. Hver Parts eierandel skal tilsvare den enkelte partens intellektuelle bidrag til frembringelsen av Prosjektresultatet. 

Hver Part skal i Prosjektperioden ha vederlagsfri bruksrett til alle Prosjektresultater som er nødvendige for gjennomføringen av eget arbeid i Prosjektet.

Bruksrett til andre Parters Prosjektresultater som er nødvendig for kommersiell utnyttelse av egne Prosjektresultater, skal gis på rimelige og rettferdige vilkår. Bruksrett til annen Parts Prosjektresultater kan forespørres opp til 12 måneder etter utløpet av Prosjektperioden.

Parter som er forskningsinstitusjoner- og/eller høyere utdanningsinstitusjoner gis en evigvarende og ikke-eksklusiv rett til vederlagsfri bruk av alle Prosjektresultater til undervisnings-, utdannings- og forskningsformål. 

Bruksrett utover det som er omtalt i dette punktet kan avtales direkte mellom Parten(e) som eier Prosjektresultatet og Parten(e) som ønsker bruksrett.

[bookmark: konfidensialitet]Konfidensialitet
Partene plikter å holde hemmelig all konfidensiell informasjon de får kjennskap til i forbindelse med Prosjektet og å oppbevare denne på en sikker måte. Denne plikten gjelder i hele Prosjektperioden og i tre år etter prosjektets avslutning.

Med konfidensiell informasjon menes all informasjon, uavhengig av hvilken form eller kommunikasjonsmåte som er benyttet, og som er merket som «konfidensiell» på tidspunkt for utlevering, eller som gis muntlig og oppgis å være konfidensiell forutsatt at konfidensialiteten bekreftes skriftlig innen 14 kalenderdager fra informasjonen ble gitt.

Konfidensiell informasjon skal kun benyttes til å utføre oppgaver i Prosjektet og å nyttiggjøre seg Prosjektresultater, eller som avtalt med eller forutsatt av den utleverende Parten. 

Partene skal påse at alle ansatte, underleverandører og eventuelle tredjeparter som gis tilgang til konfidensiell informasjon blir gjort kjent med og overholder konfidensialitetsforpliktelsen i denne Samarbeidsavtalen. Ved behov skal det inngås egen konfidensialitetsavtale med tilsvarende innhold som i dette punkt 9.

Følgende informasjon regnes ikke som konfidensiell informasjon:
a) Informasjon som er eller blir alminnelig kjent på annen måte enn ved brudd på konfidensialitetsforpliktelsen i denne Samarbeidsavtalen,
b) Informasjon som allerede var kjent for vedkommende Part på det tidspunktet den ble mottatt,
c) Informasjon som mottas fra tredjepart uten kjente konfidensialitetsforpliktelser, eller
d) Informasjon som er selvstendig utviklet av en Part uten bruk av konfidensiell informasjon.

Konfidensialitetsforpliktelsen hindrer ikke utlevering av konfidensiell informasjon til Forskningsrådet. Konfidensialitetsforpliktelsen er heller ikke til hinder for utlevering av konfidensiell informasjon dersom dette er pålagt etter gjeldende lovgivning, herunder lovpålagt utlevering til domstoler og andre offentlige myndigheter, samt utlevering når dette er påkrevd etter offentliglova. Ved slik utlevering skal Parten som den konfidensielle informasjonen tilhører bli varslet.

[bookmark: _Ref98861033][bookmark: Offentliggjøring]Offentliggjøring 
Partenes forpliktelser knyttet til offentliggjøring av Prosjektresultater, herunder krav til åpen tilgang, er beskrevet i Forskningsrådets generelle vilkår, punkt 10.

Dersom en master- eller ph.d.-grad inngår i Prosjektet, er formålet at dette arbeidet skal publiseres. 

Hver Part har rett til å offentliggjøre sine egne Prosjektresultater og sin egen Prosjektbakgrunn.

En Part skal ikke offentliggjøre en annen Parts Prosjektresultater uten forhåndssamtykke fra den andre Parten. Hvis Partenes Prosjektresultater er knyttet tett sammen, skal samtykke ikke nektes uten saklig grunn.

Parter som eier Prosjektresultater i fellesskap skal sammen bli enige om hvordan Prosjektresultatene skal offentliggjøres.

Hver Part skal informere de øvrige Partene om planer om offentliggjøring minst 30 dager før offentliggjøringen. Partene har deretter en frist på 30 kalenderdager til å be om midlertidig utsettelse av offentliggjøringen. Dersom det ikke fremsettes innsigelser innen den angitte fristen, anses den planlagte offentliggjøringen som godkjent. 

Eventuelt ønske om midlertidig utsettelse skal være begrunnet i at:
a) Parten har legitime kommersielle interesser som kommer i fare ved en eventuell offentliggjøring, 
b) Parten vil få vanskeligheter med å beskytte Prosjektresultater eller Prosjektbakgrunn, eller 
c) den foreslåtte offentliggjøringen inneholder konfidensiell informasjon. 

Utsettelse av offentliggjøring av Prosjektresultater frembrakt av ansatte ved norske universiteter og høyskoler forutsetter aksept fra styret ved universitetet/høyskolen, se universitets- og høyskoleloven § 2-2 (7).

Forfatterskap, medforfatterskap og anerkjennelse av andres bidrag skal følge prinsippene i den til enhver tid gjeldende versjonen av Vancouveranbefalingene[footnoteRef:2]. [2:  https://www.icmje.org/ ] 


[bookmark: _Ref98861047][bookmark: Ansvar]Ansvar 
Ansvar for skade og tap
Partene skal ikke være ansvarlig overfor hverandre for indirekte tap eller følgeskader, inkludert, men ikke begrenset til tap av inntekt, fortjeneste eller omsetning, forutsatt at slik skade ikke er forårsaket av en gov uaktsom eller forsettlig handling.  

En Parts samlede ansvar under Samarbeidsavtalen skal uansett være begrenset oppad til et beløp tilsvarende verdien av Partens samlede bidrag til Prosjektet. En Parts samlede ansvar kan ikke overstige kr 450 000,-. Disse ansvarsbegrensningene gjelder likevel ikke for tap/skader som forårsakes ved grov uaktsomhet eller en forsettlig handling.	Comment by Ingrid Alida Klyve: Alternativt to ganger verdien av Partens samlede bidrag. 	Comment by Ingrid Alida Klyve: Eller annet beløp avhengig av verdien av Partenes bidrag i Prosjektet. 

Hver Part er selv ansvarlig for alle tap, materiell skade og personskade som Parten påfører tredjeparter under utførelsen at sine forpliktelser i denne Samarbeidsavtalen eller gjennom bruk av Prosjektbakgrunn eller Prosjektresultater.

Hver Samarbeidspartner skal melde fra til Prosjektansvarlig dersom de mottar erstatningskrav relatert til Prosjektet. 

[bookmark: Misloghold]Mislighold 
Hvis en Samarbeidspartner misligholder sine forpliktelser etter Samarbeidsavtalen, skal Prosjektansvarlig gi Samarbeidspartneren en skriftlig advarsel med frist for å rette forholdet innen 30 kalenderdager regnet fra datoen for mottak av varselet. 

Dersom misligholdet ikke rettes opp innen fristen, kan Prosjektansvarlig i samråd med Forskningsrådet beslutte å holde hele eller deler av utbetalingen tilbake. 

Ved vesentlig mislighold kan Prosjektansvarlig i samråd med Forskningsrådet beslutte konsekvensene misligholdet skal få for den misligholdende Samarbeidspartneren. En mulighet vil være å heve Samarbeidsavtalen overfor den misligholdende Samarbeidspartneren. Ved slik heving av Samarbeidsavtalen gjelder følgende:

· Den misligholdende Samarbeidspartneren plikter å legge forholdene til rette for at de øvrige Partene kan videreføre Prosjektet, uten krav på kompensasjon for arbeidet som medgår til dette.

· Bestemmelsene som etter punkt 2 vil fortsette å gjelde etter Samarbeidsavtalens opphør fortsetter å gjelde for den misligholdende Samarbeidspartneren etter hevingen av Samarbeidsavtalen. Punkt 8 endres likevel slik at den misligholdende Samarbeidspartneren ikke gis noen rettigheter til Prosjektresultater som frambringes etter tidspunktet avtalen ble hevet.

Ved vesentlig mislighold fra Prosjektansvarliges side gjelder punkt 18 i Forskningsrådets generelle vilkår.

Force majeure 
Partene kan ikke holdes ansvarlig for eventuelt mislighold av forpliktelser etter Samarbeidsavtalen som skyldes force majeure. Med force majeure menes upåregnelige og ekstraordinære omstendigheter utenfor en Parts kontroll som Parten ikke med rimelighet kan forventes å overvinne følgene av.

Partene skal umiddelbart varsle Prosjektansvarlig om force majeure-situasjoner. Dersom hindringen varer eller forventes å vare mer enn 6 uker, eller vil få alvorlige konsekvenser for andre Parters gjennomføring av Prosjektet, kan Prosjektansvarlig beslutte omfordeling av oppgaver i Prosjektet.

Dersom force majeure-situasjonen innebærer en risiko for at Prosjektet ikke kan gjennomføres i henhold til FoU-kontrakten, skal Prosjektansvarlig forhandle med Forskningsrådet om nødvendige justeringer av kontrakten, se punkt 14 i Forskningsrådets generelle vilkår.

[bookmark: _Ref98861071]Personopplysninger
Hver Part er ansvarlig for at dens egen og eventuelle underleverandørers behandling av personopplysninger skjer i samsvar med personopplysningsloven og personvernforordningen (GDPR)[footnoteRef:3].  [3:  Regulation (EU) 2016/679 of the European Parliament and of the Council of 27 April 2016 on the protection of natural persons with regard to the processing of personal data and on the free movement of such data, and repealing Directive 95/46/EC (General Data Protection Regulation). ] 


Partene skal inngå ytterligere avtaler der dette er nødvendig for å overholde personvernlovgivningen, for eksempel databehandleravtaler, dataoverføringsavtaler eller avtaler om felles behandlingsansvar.

Lovvalg og verneting
Denne Samarbeidsavtalen er underlagt norsk rett. Eventuelle tvister knyttet til Samarbeidsavtalen skal søkes løst i minnelighet gjennom forhandlinger eller mekling. 

Tvister som ikke lar seg løse gjennom forhandlinger eller mekling, kan bringes inn for de ordinære domstolene for avgjørelse. Partene vedtar Oslo tingrett som verneting. 

Signaturer
Denne Samarbeidsavtalen er signert i [fyll inn antall] kopier. Hver Part beholder en kopi. 



	For Universitetet i Agder:

	________________________________

	[Navn]
[Stilling (normalt fakultetsdirektør)]

	


	Dato:	__________________________

	
Sted:	__________________________








	
	
	

	
	
	

	
	
	




		
	


	
	



	

	
		[bookmark: _Hlk199492298]For [foretaksnavn]:


	________________________________

	[Navn]
[Stilling]

	


	Dato:	__________________________

	
Sted:	__________________________



	

	
	
	

	
	
	

	
	
	

	
	
	































	
	



	

	
		For [foretaksnavn]:


	________________________________

	[Navn]
[Stilling]

	


	Dato:	__________________________

	
Sted:	__________________________

